Nariadenie Komisie (ES) č. 1596/2002
zo 6. septembra 2002,
ktorým sa mení a dopĺňa nariadenie (ES) č. 2760/98 o vykonávaní programu cezhraničnej spolupráce v rámci programu Phare
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady (EHS) č. 3906/89 z 21. decembra 1989 o hospodárskej pomoci určitým krajinám strednej a východnej Európy [1], naposledy zmenené a doplnené nariadením (ES) č. 2500/2001 [2], a najmä na jeho článok 8 ods. 2,
keďže:
(1) v správe o revízii Phare 2000 "Posilnenie prípravy na členstvo" sa oznámil prístup, ktorý je vo väčšej miere orientovaný na uskutočnenie programu prostredníctvom využitia "programov" (opatrení), ktoré umožnia, aby sa programom cezhraničnej spolupráce Phare spolufinancovali projekty podobné čo do rozsahu a povahy projektom Interreg;
(2) oznámenie Komisie z 28. apríla 2000 o usmerneniach Interreg III [3] ustanovuje v bode 11 a prílohe II orientačný zoznam prioritných tém a opodstatnených opatrení týkajúcich sa cezhraničnej spolupráce (Interreg III smer A);
(3) zo skúseností získaných od okamihu nadobudnutia účinnosti nariadenia Komisie (ES) č. 2760/98 [4], najmä prostredníctvom zriadenia spoločných výborov pre spoluprácu a uplatňovania spoločných programových dokumentov, vyplynula potreba ďalšieho zlaďovania opodstatnených akcií v rámci Interreg;
(4) nariadenie (ES) č. 2760/98 by sa preto malo zmeniť a doplniť, aby sa odstránil druhý pododsek jeho článku 5 ods. 1, podľa ktorého určité akcie sa môžu financovať len za podmienok podľa článku 5 ods. 2;
(5) opatrenia ustanovené v tomto nariadení sú v súlade so stanoviskom Výboru pre hospodársku reštrukturalizáciu v určitých krajinách strednej a východnej Európy,
PRIJALA TOTO NARIADENIE:
Článok 1
V článku 5 ods. 1 nariadenia (ES) č. 2760/98 sa druhý pododsek vypúšťa.
Článok 2
Toto nariadenie nadobúda účinnosť v tretí deň nasledujúci po jeho uverejnení v Úradnom vestníku Európskych spoločenstiev.
Toto nariadenie je záväzné vo svojej celistvosti a je priamo uplatniteľné vo všetkých členských štátoch.
V Bruseli 6. septembra 2002